<p><i>في</i> <b>الإعدادي</b> <i>كنت</i> <i>أنا</i> وشي دراري <b>نحارفنا،</b> مابقيناش كندخلو <u>للمدرسة</u> وحتى الى <i>دخلنا</i> منقراو منخليو لي <b>يقرى،</b> ناض واحد الاستاذ <i>ديال</i> الفرونسي <u>في</u> إعدادية بن <u>خلدون</u> <u>بطنجة</u> سي <b>السملالي</b> <i>الله</i> يذكرو بيخير وشد <b>من</b> الإدارة واحد البيت <u>كان</u> غير <i>خاوي</i> فواحد القاعة ديال <i>المسرح</i> لي ماعمرها تدارت فيها <i>شي</i> مسرحية، وجمعنا <b>غير</b> حنا <i>مجموعة</i> <b>الفلاس</b> <u>وقادينا</u> البيت غلفناه كلو بالجورنال ودرنا فيه بولة حمرة، <u>وعطانا</u> مصورة وقالينا <u>نتومة</u> غير كدورو <b>في</b> الزنقة بلا <u>هدف</u> هاكو <i>هاد</i> المصورة وبقاو تصورو <u>أي</u> حاجة، ومن <i>بعد</i> فداك البيت جاب لينا <b>واحد</b> الماكينة وشي <b>بانيوات</b> واحد <b>فيه</b> <b>لما</b> ولخل ووحدين <i>فيهم</i> مواد خرى، <b>وعلمنا</b> <u>كيفاش</u> نخرجو <i>التصاور،</i> ومن بعد دار واحد <b>الطابلو</b> <u>في</u> القاعة وعلق فيه الأعمال ديالنا وجاب الدراري والبنات <i>دالقسم</i> يشوفو <i>التصاور</i> لي <u>قادينا،</u> وحدة من دوك التصاور باقا لعندي لحد الآن صورة <u>جماعية</u> <u>للكليكة</u> العظيمة ديالنا</p>
<p><i>هادشي</i> لي <i>دار</i> معانا سي سملالي <i>كولشي</i> من <b>جيبو</b> مكاين لا إدارة <u>لا</u> وزارة لا <i>نيابة،</i> بادرة <u>فردية</u> منو <b>حيت</b> <b>شافنا</b> <b>غادين</b> في <u>الضياع</u> وبغا يشعل <u>الشغف</u> ديالنا بشي حاجة، ووكانت <b>نتيجة،</b> <i>حقا</i> أن أغلبنا ماتعلم <i>لا</i> <u>فرونسي</u> لا تصوير ولكن راه كان النشاط الفني والإبداعي <b>الوحيد</b> لي دوزت في <u>حياتي</u> <i>ليومنا</i> <b>هذا،</b> المدرسة كانت عبارة <u>على</u> الاقسام <b>والكتوبة</b> <i>والمقرر</i> والأساتذة <b>كلها</b> كيفاش <i>داير</i> <b>ها</b> لي مريض خاصو <b>يكون</b> فسبيطار الحماق <b>وكالسك</b> يقري، <u>وها</u> لي <b>كيقري</b> من <i>نيتو</i> <b>ويضرب</b> تمارة ديال بصح ولكن بلا حتى شي إمكانيات موفرة للمساعدة من غير <u>قسم</u> <i>وصبورة</i> أما <u>حتى</u> الشلية كنا نسرقوها <b>ونبيعوها</b> لقهوة السعيدي فكاساباراطا، <b>ملي</b> <u>كنرجعو</u> للحومة عاوتاني <b>مكاين</b> <i>والو</i> نهائيا من غير <i>الكورة</i> <u>والمدربين</u> ديال <b>البراهش</b> خناقين الصبيان، <i>والقهوة</i> تشبع جوانات</p>
<h3><u>أجيال</u> <b>ديال</b> المغاربة عمر الدولة وصلاتنا بشي <i>حاجة</i> من أجل التربية <u>والتهذيب</u> <i>والتعليم</i> ديالنا، المدرسة لي هي بلاصة فين يمكن <i>تنتج</i> المواطن الواعي، <b>راه</b> كانت بحال <u>الحبس</u> <b>لينا</b> <i>وللأساتذة</i> كيدور فيها مقرر بليد فقط كيعلمك تقرى <i>وتكتب</i> <u>بلا</u> <b>مايعلمك</b> تفكر وتبدع <b>وتفهم</b> <i>وتوعى</i> <i>وتعيش،</i> والى عندك <b>شي</b> <b>موهبة</b> تبان وتظهر، الطفل <b>فالمدرسة</b> <b>راه</b> ماخاسش <i>يتعلم</i> غير يقرى ويكتب خاص يتعلم يرسم ويغني <u>ويشطح</u> ويعزف على الآلات الموسيقية <u>ويدير</u> <u>الرياضة</u> <i>في</i> <i>ظروف</i> إنسانية وفي المقرر <b>تكون</b> التقافة الجنسية ماشي تكون أول معلوماتو على <b>الجنس</b> <u>من</u> <u>البورنو،</u> مبادرة وحدة <u>دارها</u> <u>أستاذ</u> بمجهود فردي <i>خلاتني</i> نحس حياتي كلها أنه <b>يمكن</b> <u>أنني</u> نكون <b>منتج</b> شي حاجة من <i>غير</i> <u>لخرى،</u> جودة الإنتاج هاديك هدرة خرى <i>ولكن</i> راه غير تخلي واحد يدير حاجة <u>معقدة</u> وعندها فايدة راه انجاز كبير، <b>وهادشي</b> لي مادارتوش الدولة <i>طيلة</i> عقود سمحات في المغاربة ودابا ملي حتاجتهم يكونوا واعيين وقد المسؤولية راه العربون شافو <b>كولشي</b> في الشارع</h3>
<h1></h1>